fi fi hbs_lat it fi es ca ceb fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr en fi fi fi fi fi fi fi en fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca fi fi ca fi ca hbs_lat it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi lt fi fi fi fi fi fi fi fi fi fi fi fi fi fi fi fi tr fi fi nl fi fi fi fi
Rakennushankkeen aloittavan tulee huolehtia siitä, että rakentamista koskeva suunnittelu ja toteutus tapahtuvat rakentamista koskevien määräyksien, säännösten ja myönnetyn luvan mukaisesti.
Uudisrakentamiseen ja suurempiin peruskorjaushankkeisiin tarvitaan rakennuslupa tai vähintään toimenpidelupa, jonka myöntää kunnan rakennustarkastaja. Lupien tarve, hakeminen ja täyttäminen muodostavat vaativan kokonaisuuden, jossa asiantuntija, kuten kunnan rakennustarkastaja, on avuksi.
Hoida hankkeesi rakennuslupa-asiointi verkossa Lupapisteen kautta – aina ennakkokyselyistä hankkeen päättymiseen saakka. Palvelu kokoaa kunnan viranomaisen, rakentajan, suunnittelijan ja muut rakentamisen ammattilaiset yhteen osoitteeseen ja pitää kaikki hankkeen osapuolet pysyvät tietoisina hankkeen etenemisestä. Vuorokauden ympäri. Hakemusten käsittely ja lupa-asiointi on sujuvampaa kun tarvittavat tiedot ovat heti mukana eikä paperisia hakemuksia ja asiakirjoja tarvitse toimittaa erikseen eri toimijoille.
Lupapiste kattaa Luumäen kunnan rakennus- ja toimenpidelupien, toimenpideilmoitusten sekä poikkeamispäätösten hakemisen.
Palveluun rekisteröidytään pankkitunnuksilla tai mobiilivarmenteella ensimmäisen käyttökerran yhteydessä ja sen käyttö on maksutonta. Luvanhakijaorganisaatiot voivat kuitenkin rekisteröidä käyttöönsä maksullisen Yritystilin sisäistä hankehallintaa varten.
Palvelun toimittaja on Evolta Oy, jonka tavoitteena on vähentää byrokratiaa, vapauttaa aikaa ja tehdä ihmisten arjesta helpompaa.
1. Rekisteröidy palveluun ensimmäisen käyttökerran yhteydessä ja kirjaudu tämän jälkeen sisään sähköpostiosoitteella sekä salasanalla.
2. Hakemuksen tai kyselyn luominen: Valitse hankkeesi sijainti ja päätoimenpide. Tämän jälkeen pääset joko tekemään kyselyn hankkeeseen liittyen tai luomaan hakemuksen aiempien valintojesi pohjalta.
3. Kutsu tarpeelliset tahot mukaan hankkeelle ”Osapuolet”-välilehdeltä. Kun henkilöt ovat hyväksyneet hankekutsun, voidaan heidän tietonsa valita mukaan hakemukselle ja täten säästytään turhalta näpyttelyltä. Huomiothan, että mikäli hankkeellesi vaaditaan pääsuunnittelija, vastaa hän pääsääntöisesti hankkeen edistämisestä ja viranomaiskommunikaatiosta Lupapisteessä.
4. Tallenna hankkeelle siihen liittyvät tiedot ja dokumentit yhdessä muiden osapuolten kanssa. Kaikki kirjoittamasi tiedot tallentuvat automaattisesti hakemukselle ja voit jatkaa sen täydentämistä sinulle sopivana ajankohtana.
4. Kysy tarvittaessa neuvoa viranomaiselta hankekohtaisen ”Keskustelu”-ikkunan kautta.
5. Jätä hakemus eteenpäin viranomaiselle ”Hakemuksen jättäminen” -välilehdeltä.
Rakennuslupaa voi vielä hakea paperisella hakemuksella, jolloin hakemuksessa täytyy olla alla listatut eri lupahakemuksiin tarvittavat asiakirjat. Lupahakemus palautetaan osoitteeseen Luumäen kunta, Rakennusvalvonta, Linnalantie 33, 54500 TAAVETTI. Paperisen hakemuksen käsittelystä joudumme perimään hinnaston mukaisen käsittelymaksun. Tarvittavat lomakkeet ovat saatavissa Luumäen kunnan rakennusvalvonnasta.
Asemapiirros (1:500) 3 kpl
Pohja-, julkisivu- ja leikkauspiirustus (1:100 tai 1:50) 3 kpl
Tontin omistusoikeuden selvitys (kauppakirja, lainhuuto, vuokrasopimus ym.)
Esiselvityslomake jätevedenkäsittelymenetelmän valintaan kiinteistölle
tai Selvitys nykyisestä jätevesijärjestelmästä
Vastaavan kvv- ja iv-työnjohtajan hakemus
Asemapiirros (1:500) 3 kpl
Pohja-, julkisivu- ja leikkauspiirustus (1:100 tai 1:50) 3 kpl
Tontin omistusoikeuden selvitys (kauppakirja, lainhuuto, vuokrasopimus ym.)
Esiselvityslomake jätevedenkäsittelymenetelmän valintaan kiinteistölle
tai Selvitys nykyisestä jätevesijärjestelmästä
Asemapiirros (1:500) 2 kpl
Pohja- ja julkisivupiirustukset (1:100 tai 1:50) 2 kpl
Tontin omistusoikeuden selvitys (kauppakirja, lainhuuto, vuokrasopimus ym.)
Toimistoaika ti ja to 9–11
Sähköpostiosoitteet ovat muotoa etunimi.sukunimi@luumaki.fi